**Geotehnilise pinnaseuuringu kava**

Käesolev on geotehnilise pinnaseuuringu kava on mnt 60 Pärnu – Lihula km 5,33-5,39 asuvale Mäe kinnistule ja km 5,94-6,02 asuvale Maidle kinnistule uuringu teostamiseks. Vastavalt projektlahendusele ja välitööle koostatud nõuetele on müratõkkeseinte projekteerimiseks paigutatud kokku 7 uuringupunkti (joonis 1). Uuringute välitöö tegemisel ja aruande vormistamisel lähtutakse Maanteeameti peadirektori 03.10.2024 käskkirjaga nr 1.1-1/24/139 kinnitatud juhendist „Geotehnilised uuringud ja katsetused“ ja standardist EVS‑EN 1997‑2:2007+NA:2008.

Puuraukude positsioneerimiseks kasutatakse geodeetilist alusplaani ning reaalaja GPSi „Leica“. Uuringupunktide rajamiseks kasutatakse lintidel puurmasinat GM65 / GM100 ja südamikpuurimise meetodit (ø108 mm). Puurmasinaga rajatavad puuraugud tehakse min 2 m kandvasse pinnasesse. Pinnaseomaduste määramiseks tehakse PA1, 3, 4 ja 7 kõrvale täiendavalt ka penetratsiooni katse.

Kõik puuraugud taastäidetakse puurmetega ning olemasoleva teekatte ulatuses ka asfaltsegu korgiga.

Vastavalt  vajadusele ja juhises määratule võetakse geoloogilises läbilõikes esinevatest kihtidest pinnaseproove, mida saab hiljem kasutada täpsustavate laboriuuringute tegemiseks. Teimitavate proovide maht ja vajadus tuleneb väliuuringu tulemustest, juhisest ja projekti eesmärgist. Proove teimitakse akrediteeritud laboris, kus määratakse nõuete kohaselt proovide terastikuline koostis ning pinnase nimetus. Vastavalt vajadusele määratakse orgaanika sisaldust ning tulenevalt lõimisest ka filtratsioonimoodul.

Vastavalt juhises ette nähtule teostatakse puuraukude asukoha, sügavuse ja proovide pildistamine.

Väliuuringut teostab Reaalprojekt OÜ: 02.2025.

Koostaja: L. Arumäe

Geoloogiainsener

Reaalprojekt OÜ